何以故？菩提是覺心，煩惱是啟發覺心的善知識。蓋人生如夢，如處暗室，惟處於暗，故生求明之心；惟其煩惱，故生厭離煩惱之心。釋迦佛當日因見生老病死苦，方立「不斷八苦不回王宮，不成正覺不轉法輪」之願；乃至更歷五年訪道，六年雪山，一麻一麥之苦，方得圓滿菩提。而眾生日在生死煩惱苦海之中，執迷不悟，不但不能認煩惱為善知識，而且在煩惱中造煩惱，雖稍有覺悟之人，而又不知火裏生蓮，轉識成智之妙義，但種有漏之因，貪求來生福報，殊不知福報足以障菩提。何以做？福大業亦大，業大則障深；業大障深，更離菩提路遠。所以不曰福報菩提，而曰煩惱菩提。六祖曰：「迷人修福不修道，只言修福便是道，擬將修福欲滅罪，後世得福罪還在。」此即福報障菩提之意。